open-index/open-wikipedia-markdown huggingface dataset:
Egidijus Kavaliauskas

**Egidijus Kavaliauskas** (g. 1988 m. birželio 29 d.) – Lietuvos boksininkas, nacionalinis čempionas ir pasaulio čempionato prizininkas. Daugkartinis olimpietis.

## Biografija
Kavaliauskas dalyvavo 2008 m. vasaros olimpinėse žaidynėse, bet pralaimėjo pirmąją kovą bronzą pelniusiam prancūzui Alexis Vastine. 2009 m. boksininkas sėkmingai startavo pasaulio čempionate ir pateko tarp aštuonių stipriausiųjų. 2011 m. Lietuvos čempionate pelnė aukso medalį. Tais pačiais metais Kavaliauskas dalyvavo pasaulio čempionate, kur pasiekė pusfinalį. Varžybose dėl patekimo į finalą sportininkas patyrė rankos traumą ir nebaigęs kovos pelnė bronzos medalį. Išrinktas geriausiu 2011 m. Lietuvos boksininku.

2012 m. vasaros olimpinėse žaidynėse sportininkas buvo automatiškai kvalifikuotas į aštuntfinalį, kur pralaimėjo pirmąją kovą ir iš kovos dėl medalių pasitraukė.

## Šaltiniai
Boksas 2012 m. vasaros olimpinėse žaidynėse

**Boksas 2012 m. vasaros olimpinėse žaidynėse** vyko nuo liepos 28 d. iki rugpjūčio 12 d. ExCeL London parodų centre.

13-oje svorio grupių (10 vyrų ir 3 moterų) rungėsi 286 dalyviai. Pirmą kartą olimpinių žaidynių istorijoje moterys dalyvavo bokso rungtyse. Pirmą olimpinį aukso medalį moterų bokse gavo Nicola Adams iš Didžiosios Britanijos, kuri laimėjo moterų iki 51 kg turnyrą rugpjūčio 9, 2012. Didžioji Britanija užėmė pirmą vietą bendroje bokso medalių lentelėje su trimis aukso, iš viso – 5 medaliais.

## Varžybų formatas
Tiek vyrų, tiek moterų varžybos vyksta atkrintamųjų varžybų formatu. Kiekvienoje vyrų svorio kategorijoje yra po 16, 26 arba 28 boksininkus. Moterys pradeda su 16 boksininkių ketvirtfinalyje.

Dviejų pusfinalių nugalėtojai kiekvienoje svorio kategorijoje kaunasi dėl aukso. Bronzą gauna abu pusfinaliuose pralaimėję boksininkai.

## Kvalifikacija

Kiekvienam nacionaliniam olimpiniam komitetui buvo leista siųsti tik vieną boksininką kiekvienoje svorio kategorijoje. Šaliai šeiminikei, Didžiajai Britanijai, buvo rezervuotos 9 vietos, iš kurių ji galėjo pasirinkti šešias (5 vyrų, 1 moterų), o likusios vietos buvo atiduotos Tridaliai pakvietimų komisijai. Kiekvienas žemynas turėjo tam tikrą kvotų skaičių, kuris turėjo būti užpildytas per du čempionatus. Azija turėjo 56 vietas, Amerikos – 54, Afrika – 52, Europa – 78, Okeanija – 10.

### Lietuva

## Varžybų grafikas

## Medalių suvestinė

### Medalių lentelė

### Medalininkai

#### Vyrai

#### Moterys

## Nuorodos
* Londonas 2012
Timiriazevo kaimo gyvenvietė

**Timiriazevo kaimo gyvenvietė** () – kaimo gyvenvietė Rusijos Federacijos anklavo Kaliningrado srities Slavsko rajone. Centras – Timiriazevas. 2011 m. 4 176 gyventojai.

## Istorija
Įsteigta vykdant municipalinę reformą 2008 m. birželio 30 d. Apima buvusias Timiriazevo ir Zapovednojės apylinkes. Ribojasi šiaurėje su Jasnojės kaimo gyvenviete, Lietuvos Respublikos Šilutės rajono savivaldybės Stoniškių seniūnija, rytuose su Sovetsku, pietuose su Slavsko miesto gyvenviete ir Bolšakovo kaimo gyvenviete, vakaruose su Polesko rajono Golovkino kaimo gyvenviete.

Gyvenvietės taryba renkama 5 metams, ją sudaro 10 deputatų, kurie iš savo tarpo renka tarybos pirmininką.

Kaliningrado srities įstatymu Nr. 261 Timiriazevo kaimo gyvenvietę sudaro:    
* Timiriazevas, gyvenvietė,
* Aistai, gyvenvietė,
* Bolšijė Berežkai, gyvenvietė,
* Dublininas, gyvenvietė,
* Istokas, gyvenvietė,
* Leninskojė, gyvenvietė,
* Lozniakai, gyvenvietė,
* Lužkai, gyvenvietė,
* Oktiabrskojė, gyvenvietė,
* Ostrovnojė, gyvenvietė,
* Rževskojė, gyvenvietė,
* Soloncai, gyvenvietė,
* Ščeglovka, gyvenvietė,
* Tumanovka, gyvenvietė,
* Verchnij Biseras, gyvenvietė,
* Zapovednojė, gyvenvietė.

Kaimo gyvenvietėje veikia Timiriazevo ir Zapovednojės vidurinės mokyklos, 2 vaikų darželiai, 5 akušeriniai punktai, du kultūros namai, 62 klubai, 4 bibliotekos. Yra 10 prekybos įmonių, 4 pirtys. Automobilinių kelių ilgis 76 km, visi su kieta danga. Veikia dvi žemės ūkio artelės, yra 1299 asmeniniai ūkiai.

Istorinis architektūros paminklas – Lapynų bažnyčios, pastatytos 1675–1703 m. griuvėsiai. Yra 5 kultūros paveldo objektai, tarp jų Pakriokių bažnyčia, statyta 1892 m., Kryžionų bažnyčia, statyta 1896 m., Joneikiškių bažnyčios, statytos 1729 m. griuvėsiai. Vietinės reikšmės kultūros paveldas – dvejos broliškos kapinės (įrengtos 1933 m. ir 1958 m.) Timiriazeve.

## Šaltiniai
Romualdas Norkus

**Romualdas Norkus**:

* Romualdas Norkus (1944) – žurnalistas, redaktorius, poetas, vertėjas;
* Romualdas Norkus (1960) – futbolo žaidėjas.
Vytautas Barauskas

**Vytautas [[Barauskas]]**:

* Vytautas Barauskas (1920) – agronomas, pedagogas
* Vytautas Barauskas (1934) – poetas, žurnalistas, redaktorius
Evanstonas

**Evanstonas** () – Čikagos priemiestis JAV, Ilinojaus valstijoje, Kuko apygardoje. Pagal 2000 m. JAV gyventojų surašymą miestas turi 74 486 gyventojus.

Mieste yra Šiaurės Vakarų universiteto miestelis, taip pat tarptautinio labdaros klubo „Rotary“ būstinė.

## Istorija
Miesto teritorijoje įsikurta maždaug 1836 m. 1857 m. miestas pavadintas daktaro ir politiko, vėliau Kolorado gubernatoriaus, Džono Evanso (*John Evans*) garbei. 1939 m. Evanstone vyko pirmasis NCAA krepšinio varžybų finalas.
DC Comics

**DC Comics, Inc.**, arba **DC** (įkurta 1934 m. kaip **National Allied Publications**) – vienas didžiausių ir sėkmingiausių JAV komiksų leidėjas ir susijusių produktų gamintojas. „DC Comics“ leidžia tokių superherojų, kaip Supermenas, Betmenas, Robinas ir Nuostabioji moteris, Teisingumo lyga, Paugliai titanai bei antagonistų, kaip Džokeris, Moteris katė, Dviveidis ir kt. veikėjų komiksus.

Leidyklos pavadinimo pirmosios raidės „DC“ kilo nuo 1937 m. pasirodžiusio komikso *[[Detective Comics]]* () serijos. 2008 m. duomenimis, „DC Comics“ kartu su pagrindine konkurente „Marvel Comics“ (kurią valdo „The Walt Disney Company“) dalijasi net virš 80 % JAV komiksų rinkos.

DC komiksų knygas knygynuose platina „Penguin Random House Publisher Services“, o „Lunar Distribution“ – komiksų parduotuvėse.

2017 m. „DC Comics“ kartu su ilgamečiu pagrindiniu konkurentu „Marvel Comics“ (2009 m. įsigijo „The Walt Disney Company“) pasidalino maždaug 70% Amerikos komiksų rinkos, tačiau šis įvertis gali būti netikslus dėl neįskaičiuotų grafinių novelių. Skaičiuojant visų knygų pardavimus DC yra antras pagal dydį leidėjas po „Viz Media“, o „Marvel“ - trečias.

## Istorija
1934 m. verslininkas majoras Malcolm Wheeler-Nicholson įkūrė bendrovę „National Allied Publications“, skirtą leisti amerikietiškas komiksų knygas. Pirmasis leidinys buvo žurnalas *New Fun: The Big Comic Magazine* Nr. 1, pasirodęs 1935 m. vasario mėn. Leidinio pavadinimas skelbė, kad komikse bus naujos ir originalios istorijas, be perspausdintų piešinių serija iš laikraščių, kaip buvo daroma iki tol. Skirtingai negu šiandien, kai *DC Comics* siejama su superherojų komiksais, tuo metu leidiniuose vyravo komedijos, vesterno ir nuotykių komiksai. Veikėjas *Doctor Occult*, kurį 1935 m. gruodį sukūrė Jerry Siegel ir Joe Shuster, laikomas seniausiu DC superherojumi, kurį DC visa dar naudoja. Leidykla 1935 m. gruodį išleido naują seriją *New Comics* Nr. 1, šis leidinys buvo ilgai leidžiamo komikso *Adventure Comics* pirmtakas. 1936 m. bendrovės pavadinimas tapo *Nicholson Publishing*.

Trečiasis ir galutinis leidimas buvo *Detective Comics*. Serijos tapo tikra sensacija, kai pirmąkart 1939 m. #27 numeryje buvo pristatytas Betmenas, tačiau jau tada Wheeler-Nicholson buvo miręs.

Vadovaujant naujiems vadovams „Detective Comics Inc.“ greitai išleido ketvirtą leidinį *[[Action Comics]]*, kartu pristatydama Supermeną. *Action Comics* #1, pasirodžiusi 1935 m. birželį, buvo pirmoji komiksų knyga, kurioje išryškėjo naujas veikėjų prototipas – žinomas kaip superherojus – užtikrino kainų smūgį. Kiek vėliau kompanija pristatė ir kitus savo garsius personažus, kaip kad Sandmenas ir Robinas. 

1941 m. - *All Star Comics* #8 ir *Sensation Comics* #1 - pirmasis moterų superherojų komiksas, įskaitant Nuostabioji moteris.

2010 m. vasario 22 d., *Action Comics* pirmasis leidimas aukcione buvo parduotas anoniminiam pirkėjui už 1 milijoną JAV dolerių.

## Šaltiniai

## Nuorodos
* Oficiali svetainė
* DC Comics Viki – duomenų bazė
Antanas Laukaitis

**Antanas Laukaitis**:

* Antanas Laukaitis (1926) – žurnalistas, sporto veikėjas;
* Antanas Laukaitis (1943) – statybinių medžiagų technologas, pedagogas.
Vytautas Baltakis

**Vytautas Baltakis**:

* Vytautas Baltakis (1929) – žurnalistas, feljetonistas;
* Vytautas Baltakis (1930) – geologas, geochemikas.
Kęstutis Jankauskas

**Kęstutis Jankauskas**:

* Kęstutis Jankauskas (1958) – žurnalistas, redaktorius;
* Kęstutis Jankauskas (1969) – diplomatas.
Kazys Petkevičius

**Kazys Petkevičius**:

* Kazys Petkevičius (1924) – žurnalistas, redaktorius
* Kazys Petkevičius (1926) – krepšininkas, krepšinio treneris
Algirdas Sabaliauskas

**Algirdas Sabaliauskas**:

* Algirdas Sabaliauskas (1929) – kalbininkas, vertėjas;
* Algirdas Sabaliauskas (1949) – fotožurnalistas.
Juozas Senkus

**Juozas Senkus**:

* Juozas Senkus (1907) – kalbininkas, redaktorius;
* Juozas Senkus (1911) – istorikas, žurnalistas, redaktorius.
Aleksandras Vasiliauskas

**Aleksandras [[Vasiliauskas]]**:

* Aleksandras Vasiliauskas (1926) – žurnalistas, redaktorius
* Aleksandras Vasiliauskas (1940) – ekonomistas
Vytautas Račkauskas

**Vytautas Račkauskas**:

* Vytautas Račkauskas (1881) – politinis bei visuomenės veikėjas;
* Vytautas Račkauskas (1961) – politinis bei visuomenės veikėjas.
Vladas Balsys

**Vladas Balsys**:

* Vladas Balsys (1902) – ekonomistas, spaudos darbuotojas;
* Vladas Balsys (1924) – muzikos pedagogas, chorvedys.
Vytautas Žemaitis

**Vytautas Žemaitis**:

* Vytautas Žemaitis (1944) – žurnalistas, redaktorius;
* Jonas Žemaitis-Vytautas – karininkas, rezistentas, partizanų vadas.
Vytautas Visockas

**Vytautas Visockas**:

* Vytautas Visockas (1924) – filologas, spaudos darbuotojas, vertėjas;
* Vytautas Visockas (1939) – filologas, spaudos darbuotojas, vertėjas.
Stasys Vitkus

**Stasys Vitkus**:

* Stasys Vitkus (1940) – energetikas, politinis veikėjas;
* Stasys Vitkus (1949) – radijo ir televizijos žurnalistas, filologas, redaktorius.
Jonas Šepetys

**Jonas Šepetys**:

* Jonas Šepetys (1867) – evangelikų reformatų kunigas, aušrininkas;
* Jonas Šepetys (1885) – visuomenės veikėjas, literatas.
Ostrogas (reikšmės)

**Ostrogas** – ši sąvoka gali reikšti:

* ostrogas – XIII–XVIII a. rusų gynybinis statinys, medinė tvirtovė;
* Ostrogas – miestas Ukrainoje Rivnės srityje.

Susiję:

* Ostrogo vienuolynas;
* Ostrogo pilis;
* Ostrogo biblija.


Vaizdas:Y-ostrog.jpg|Jakutsko ostrogas
Vaizdas:Ostrog COA (Volyn Governorate) (1796).gif|Miesto herbas
Vaizdas:Ostrog2.jpg|Vienuolynas
Vaizdas:New Tower of the Ostroh Castle (Klymenko).jpg|Pilis
Vaizdas:Ostrog Bible01TitlePredOgl.djvu|Biblija
Ostrogas (tvirtovė)

**Ostrogas** ( 'tašyti') – įtvirtintas medinis gynybinis statinys, tvirtovė Rusijoje, statyta XIII–XVIII a., aptverta tašytų nusmailintų rastų eilėmis. Dažniausiai ostrogai buvo statomi atokiose naujai apgyvendintose ar užkariautose žemėse, valstybės pasieniuose.

## Ypatybės

Ostrogai buvo gana greitai pastatomi iš vietoje esančios miško medžiagos. Priklausomai nuo statinių tvirtumo ir paskirties, juose galėjo įsikurti ne tik įgula, bet ir nedidelė įtvirtinta gyvenvietė.
Aptvėrimų rastų aukštis siekė 4–6 m, jie galėjo būti pastatyti lygioje vietoje arba ant pylimo, juos galėjo supti gynybiniai grioviai. Kuolai buvo įkasami į gruntą tiesūs arba pakreipti. Ostrogai buvo dažniausiai keturkampio plano, kampuose buvo pastatomi bokštai. Iš jų buvo galima stebėti apylinkes, pranešti apie pavojų. Susisiekimui su išore įrengtų vartų viršuje taip pat buvo surenčiami pravažiavimo bokštai.

Palyginti su miestuose statytais kremliais, ostrogai buvo daug mažesni, dažnai laikini, be to, atliko vien karinį vaidmenį.

## Istorija

Rusijoje pirmieji  ostrogai pasirodė XI–XII a., kai reikėjo apsiginti nuo klajoklių genčių antpuolių. XIV–XVII a. panašūs gynybiniai statiniai paplito pietiniuose valstybės regionuose bei Sibire. Ostrogai tarnavo kaip paženklintos sienos punktai, taip stiprindami pasienį, suteikdami rusų persikėlėliams ir naujų žemių užkariautojams saugų prieglobstį.

Daugelis šiuolaikinių Sibiro ir Tolimųjų Rytų miestų savo gyvavimo istorijas pradėjo nuo ostrogų: Anadyris, Irkutskas, Krasnojarskas, Nerčinskas, Tomskas, Ulan Udė ir kt. Išlikę statiniai – puikūs medinės architektūros pavyzdžiai.

## Panaudojimas

Metraščiuose minimi ir  nedideli kilnojamieji ostrogai bei bokštai, kurie tarnavo kaip patikima priedanga šauliams, puolant priešo pozicijas. Jie padėjo atlaisvinti kelią puolantiems iš paskos. Taip buvo vykdoma priešo įtvirtinimų ir gyvenviečių apsiaustis bei šturmas.

XVIII–XIX a. ostrogais pradėti vadinti ir kalėjimai, kurie buvo aptveriami aukštomis sienomis. Įsisavinant naujas Sibiro žemes, čia buvo atsiunčiama daug persikėlėlių, tarp jų ir politinių bei kriminalinių nusikaltėlių. Taip ostrogai tapo panaudojami ir kaip įkalinimo vietos.


Vaizdas:Kolomenskoe Tower of Bratsk Ostrog.jpg|Bratsko ostrogo bokštas
Vaizdas:Taltsy Museum Irkutsk Ostrog Tower 200007280018.jpg|Irkutsko ostrogas
Vaizdas:Serpukhov Kremlin XVII.jpg| Serpuchovo kremliaus ir ostrogo planas
Vaizdas:I.D. Yakushkin, P.S. Bobrischev-Pushkin, M.K. Kyuhelbeker in Chita.jpg|Dekabristai Čitos ostrogo kieme
Vaizdas:RusAsian bank Yakutsk.jpg|Vidury Jakutsko išlikęs ostrogo vartų bokštas 
Vaizdas:Кольский острог в музее.jpg|Kolos ostrogo maketas


## Nuorodos

* Sibiro žemių miestai ir ostrogai
* [Ostrogai](http://slovari.yandex.ru/~%D0%BA%D0%BD%D0%B8%D0%B3%D0%B8/%D0%91%D0%A1%D0%AD/%D0%9E%D1%81%D1%82%D1%80%D0%BE%D0%B3%20(%D0%BD%D0%B0%D1%81%D0%B5%D0%BB%D1%91%D0%BD%D0%BD%D1%8B%D0%B9%20%D0%BF%D1%83%D0%BD%D0%BA%D1%82)/)

## Taip pat skaitykite

* Palisadas
Dalnegorskas

**Dalnegorskas** () – Rusijos miestas Primorės krašte, Dalnegorsko miesto apygardos administracinis centras (iki 1997 m. – Dalnegorsko rajono centras). Miestas išsidėstęs kalnuotoje vietovėje – iš to kildinamas jo pavadinimas ( 'tolimas kalnas'), – už 535 km nuo Vladivostoko, 35 km nuo Japonų jūros pakrantės, rytinėje Sichote Alinio kalnų dalyje (180–804 m virš jūros lygio). Iki 1972 m. Dalnegorsko pavadinimas buvo kiniškas – Tetiuche (*Тетюхе*). Turi 38,1 tūkst. gyventojų 2010 m.

Miesto apylinkės garsėja gamtos paminklais (įspūdingos kalnų uolos, urvai, *Dva brata* uolos – vienos iš jų), randama įvairių brangiųjų mineralų. Dėl blogai išvystytos turizmo infrastruktūros gamtos įžymybės nėra lengvai pasiekiamos. Vaizdingose apylinkėse gausu spygliuočių (daugiausia – kedrų) miškų.

## Istorija

Kalnakasių gyvenvietė Tetiuche Rudnajos upės slėnyje kūrėsi nuo 1897 m., atradus švino, alavo ir cinko rūdos telkinius. 1930 m. įgijo darbininkų gyvenvietės, 1989 m. – miesto statusą.

## Pramonė

Dalnogorske veikia stambios kalnakasybos, polimetalų sodrinimo, perdirbimo ir gamybos įmonės, šalia kasamas didžiulis chemijos kombinato karjeras. Veikianti chemijos pramonė kelia ekologinių problemų .

## Šaltiniai

## Nuorodos

* Dalnegorsko miesto apygardos tinklalapis 
* Dalnegorskas svetainėje „Moj gorod“
* Dalnegorske randami mineralai
* Miesto istorija
Karolis I (Anglija)

**Karolis I** (1600 m. lapkričio 19 d. Danfermline, Škotijoje – 1649 m. sausio 30 d. Londone) – Anglijos karalius.

## Biografija
Jokūbo I sūnus.

## Valdymas
Pripažino tik griežtą absoliutizmą. 1628 m. Anglijos parlamentas priėmė „Teisių peticiją“, paprašęs karaliaus patvirtinti kai kurias svarbiausias teises. Svarbiausi „Teisių peticijoje“ minimi reikalavimai – siekis, kad be parlamento sutikimo nebūtų įvesti nauji mokesčiai; kad Anglijos piliečiai nebūtų areštuojami be teismo nuosprendžio; kad taikos metu negalėtų veikti karo teismai. Karalius paliko parlamentui teisę nustatyti mokesčius, tačiau neleido jam rinktis iki 1640 m. Vis dėlto, jis turėjo sušaukti parlamentą, kai prireikė lėšų kovai su anglikonybę atmetusia Škotija. Parlamentas labai apribojo karaliaus valdžią. Dėl to atsirado nesutaikomų prieštaravimų, pasibaigusių puritonų organizuota revoliucija (1642 m.). Karaliaus armija pilietiniame kare (1642–1646 m.) pralaimėjo O. Kromvelio vadovaujamai parlamento armijai. 1647 m. įkalintas Holdenbio dvare iki 1648 m., kuomet buvo suimtas ir kaip tėvynės išdavikas nuteistas mirti, jam pirmajam pasaulio monarchui nukirsta galva, viešai, vienoje Londono aikštėje.

## Šaltiniai

## Nuorodos
## Galerija

|-

|-
Stanislavas Kania

**Stanislavas Kania** (, 1927 m. kovo 8 d. Pakarpatės vaivadijoje – 2020 m. kovo 3 d. Varšuvoje) – Lenkijos valstybės ir komunistinio judėjimo veikėjas, trumpą laiką (1980–1981 m.) vadovavęs Lenkijos jungtinei darbininkų partijai (LJDP).

## Biografija
1952–1956 m. dirbo Lenkijos jaunimo sąjungos aparate, 1958–1962 m. – LJDP Varšuvos vaivadijos komitete. 1962–1968 m. buvo LJDP Varšuvos vaivadijos komiteto sekretorius.

1968–1971 m. dirbo LJDP CK Organizacinio skyriaus vedėju, 1971–1980 m. – LJDP CK sekretoriumi. Nuo 1968 m. buvo šios partijos Centro komiteto narys, 1975–1981 m. – Politinio biuro narys. 1972–1989 m. buvo LLR Seimo VI–IX šaukimų deputatas.

1980 m. rugsėjo 6 d. po E.Gereko atsistatydinimo kaip kompromisinė figūra buvo išrinktas LJDP CK pirmuoju sekretoriumi, faktiniu šalies vadovu. Jis nesugebėjo suvaldyti situacijos šalyje augant opozicijos protestams. 1981 m. spalio 18 d. jį pakeitė griežtesnės linijos šalininkas Voicechas Jaruzelskis. Po to S. Kania ryškesnio vaidmens politikoje nebeatliko.

## Papildoma informacija
* Bijodami sovietinės armijos įvedimo, po S.Kanios išrinkino į svarbiausią Lenkijos postą, lenkai sakydavo „Geriau Kania, negu Vania“.

|-
Marija Stiuart

**Marija Stiuart** (1542 m. gruodžio 8 d. Linlitge – 1587 m. vasario 8 d. Foteringyje) – Škotijos karalienė.

## Biografija

Marija – pagrindinė XVI a. politinių bei religinių konfliktų figūra. Škotijos karaliaus Jokūbo V bei Marijos Gizės duktė. Dar kūdikystėje (1542 m.), motinai esant regente, paveldėjo Škotijos karūną. Išauklėta Prancūzijoje; sulaukusi 16 m. ištekinta už būsimo karaliaus Pranciškaus II. Karaliene buvo labai trumpai. Anksti mirus vyrui, 1561 m. grįžo į Škotiją. Tuo metu katalikiškosios Stiuartų šeimos pozicijos buvo nusilpusios. Būdama Henriko VII provaikaite, Marija pareiškė pretenzijas į Anglijos, kurią tuo metu valdė protestantė Elžbieta I, sostą. 1565 m. ištekėjo už pusbrolio lordo Darnlio, kurį nužudė trečiasis jos sutuoktinis Botvelio grafas. Šis faktas sumažino liaudies simpatijas Marijai, todėl aristokratija privertė ją atsisakyti sosto. 1568 m. Marija, tikėdamasi Elžbietos I paramos, pabėgo į Angliją, tačiau Anglijos karalienė įsakė suimti varžovę. Prabėgus 19 metų po sąmokslo atskleidimo, ji buvo nukirsdinta. Palaidota Piterboro katedroje. Škotijos karalienės gyvenimas bei likimas įkvėpė daugelį rašytojų (pvz., F.Šilerio tragedija „Marija Stiuart“, 1800 m.).

## Galerija

Francois Second Mary Stuart.jpg|Marija Stiuart ir pirmasis vyras Pranciškus II
Mary Stuart and Darnley.jpg|Marija Stiuart su antru vyru Henriu Stiuartu Darnlio lordu
Mary-stuart-death-warrant.JPG|Mirties nuosprendis pasirašytas Elžbietos I
Westminster Abbey Tombs 04.jpg|Marijos Stiuart kapas


## Šaltiniai
Šnekiai

**Šnekai** (, 1945–1946 m. , nuo 1946 m. rugsėjo 7 d. ***Paporotnikovas***, , vėliau ***Maiskojė***, ) – gyvenvietė Kaliningrado srities šiaurinėje dalyje, Slavsko rajone, nuo 2008 m. birželio 30 d. Slavsko miesto gyvenvietės kaimas.

## Istorija

Skalvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Lankos apskrities valstybinis dvaras. 1947–2008 m. Slavsko rajono Gastelovo apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
* Maiskojė foto-planeta.com
* Maiskojė wikimapia.org
Edward Gierek

**Edvardas Gerekas** (, 1913 m. sausio 6 d. Sosnovece, Silezijoje – 2001 m. liepos 29 d. Cešine, Lenkija) – Lenkijos politinis ir valstybės veikėjas, buvęs Lenkijos jungtinės darbininkų partijos (LJDP) CK pirmasis sekretorius (1970–1980 m.).

## Biografija
Komunistu E.Gierekas buvo nuo jaunystės. Prieš Antrąjį pasaulinį karą daugiau kaip 10 metų gyveno Prancūzijoje ir Belgijoje, dirbo anglių šachtose. Karo metais dalyvavo pasipriešinimo vokiečiams judėjime.

1948 m. grįžęs į Lenkiją įstojo į LJDP ir pradėjo sparčiai kilti partinės karjeros laiptais. 1954 m. tapo LJDP CK Sunkiosios pramonės skyriaus vedėju. 1956–1964 m. buvo LJDP CK sekretorius, 1957–1970 m. tuo pat metu ir partijos Katovicų vaivadijos pirmasis sekretorius. Katovicuose jis įgijo tam tikrą populiarumą, dėl to po 1970 m. gruodžio neramumų Baltijos pajūryje paskirtas LJDP pirmuoju sekretoriumi. Taip E.Gierekas pakeitė V.Gomulką ir iki 1980 m. buvo LJDP CK Pirmasis sekretorius, faktinis šalies vadovas.

E.Gierekas aplankė Gdanską, Lodzę, žadėdamas reformas. Išties jo vadovavimo laikotarpis pasižymėjo pastangomis modernizuoti Lenkijos ekonomiką ir pagerinti santykius su Vakarų šalimis. Naudojant iš Vakarų šalių gaunamus didžiulius kreditus pradžioje pavyko pasiekti tam tikrų laimėjimų Lenkijoje gerokai pakilo pragyvenimo lygis. Atėjus laikui grąžinti paskolas padėtis ėmė sunkėti, o ją neigiamai paveikė ir 1974-75 m. naftos krizė. Pragyvenimo lygis ėmė smukti. 1976 m. kilo nauji streikai Gdanske. 1980 m. Lenkijos užsienio skola pasiekė 20 mlrd. dolerių ir prilygo TSRS užsienio skolai. 1980 m. pakėlus maisto kainas kilo vyko masiniai nacionaliniai streikai, susikūrė stiprus profsąjungų judėjimas „Solidarumas“.

Dėl šių įvykių 1980 m. rugsėjo 5 d. E.Gierekas buvo priverstas atsistatydinti iš pirmojo sekretoriaus pareigų, o gruodžio mėnesį jis buvo pašalintas ir iš CK. Po metų jis buvo pašalintas iš partijos, o V.Jaruzelskiui šalyje įvedus karinę padėtį 1981 m. buvo trumpam suimtas. Vėliau šalies politiniame gyvenime nebedalyvavo, gyveno provincijoje ir rašė memuarus.

1954–1980 m. buvo LJDP CK narys, 1956 m. liepos-spalio mėn. bei 1959–1980 m. – LJDP CK Politinio biuro narys, 1952–1980 m. – Lenkijos Seimo deputatas.

## Šaltiniai

|-
2014 m. pasaulio futbolo čempionato atranka/Pietų Amerika

Straipsnyje pateikiami atrankos į **[[2014 m. pasaulio futbolo čempionatas|2014 m. pasaulio futbolo čempionatą]] Pietų Amerikos zonos** rezultatai.

## Tvarka

Kaip įprasta, visos CONMEBOL zonos komandos varžosi vienoje grupėje, tiesa, Brazilija, kaip pasaulio čempionato šeimininkė, atrankoje nedalyvauja. Pirmas keturias vietas grupėje užėmusios komandos patenka į pasaulio čempionatą tiesiogiai, o užėmusi 5 vietą žais tarpkonfederacnes atkrintamąsias varžybas.

## Turnyrinė padėtis

## Varžybos

### I turas


----

----

----


### II turas


----

----

----


### III turas


----

----

----


### IV turas


----

----

----


### V turas


----

----

----


### VI turas

----

----

----


### VII turas


----

----

----


### VIII turas


----

----

----


### IX turas

----

----

----


### X turas

----

----

----


### XI turas

----

----

----


### XII turas

----

----

----


### XIII turas

----

----

----


### XIV turas

----

----

----


### XV turas

----

----

----


### XVI turas

----

----

----


### XVII turas

----

----

----


### XVIII turas

----

----

----


## Įvarčių autoriai
;11 įvarčių

*  Luis Suárez

;10 įvarčių

*  Lionel Messi

;9 įvarčiai

*  Gonzalo Higuaín

*  Radamel Falcao

;7 įvarčiai

*  Felipe Caicedo

;6 įvarčiai

*  Teófilo Gutiérrez

;5 įvarčiai

*  Sergio Agüero
*  Eduardo Vargas

*  Arturo Vidal
*  Jefferson Farfán

*  Edinson Cavani
*  Salomón Rondón

;4 įvarčiai

*  Marcelo Martins

*  Alexis Sánchez

*  Christian Benítez

;3 įvarčiai

*  Ángel di María
*  Ezequiel Lavezzi
*  Maxi Rodríguez
*  Carlos Saucedo

*  Matías Fernández
*  James Rodríguez
*  Segundo Castillo
*  Jefferson Montero

*  Roque Santa Cruz
*  Paolo Guerrero
*  Claudio Pizarro
*  Juan Arango

;2 įvarčiai

*  Pablo Daniel Escobar
*  Charles Aránguiz
*  Gary Medel
*  Dorlan Pabón
*  Mario Yepes

*  Édgar Benítez
*  Jonathan Fabbro
*  Richard Ortiz
*  Cristian Riveros

*  Carlos Zambrano
*  Diego Forlán
*  Diego Lugano
*  Cristian Rodríguez

;1 įvartis

*  Éver Banega
*  Rodrigo Palacio
*  Jaime Arrascaita
*  Diego Bejarano
*  Jhasmani Campos
*  Rudy Cardozo
*  Alejandro Chumacero
*  Wálter Flores
*  Gualberto Mojica
*  Alcides Peña
*  Matías Campos
*  Pablo Contreras
*  Marcos González
*  Felipe Gutiérrez
*  Esteban Paredes

*  Waldo Ponce
*  Humberto Suazo
*  Pablo Armero
*  Freddy Guarín
*  Macnelly Torres
*  Carlos Valdés
*  Juan Camilo Zúñiga
*  Jaime Ayoví
*  Édison Méndez
*  Joao Rojas
*  Pablo César Aguilar
*  Luis Nery Caballero
*  Gustavo Gómez
*  José Ariel Núñez

*  Jorge Rojas
*  Darío Verón
*  Paolo Hurtado
*  Juan Carlos Mariño
*  Yoshimar Yotún
*  Sebastián Eguren
*  Maximiliano Pereira
*  Christian Stuani
*  Fernando Amorebieta
*  Frank Feltscher
*  César González
*  Rómulo Otero
*  Luis Manuel Seijas
*  Oswaldo Vizcarrondo

;Į savo vartus

*  Juan Carlos Paredes (už Čilę)

*  Diego Godín (už Peru)
Zambijos provincijos

Zambija suskirstyta į 9 provincijas.

## Taip pat skaitykite
* Zambijos apskritys

## Šaltiniai

## Nuorodos
* Zambia: Administrative Division (Citypopulation.de)
* Provinces of Zambia (Statoids.com)
Kvantinė chemija

**Kvantinė chemija** – chemijos šaka, tirianti cheminių medžiagų sandarą, savybes, reakcingumą bei reakcijų mechanizmus remiantis kvantinės mechanikos principais. Pagrindiniai tyrimai šioje srityje atliekami panaudojant skaičiavimus, pagrįstus apytiksliais Šredingerio lygties sprendimais. Jais remiantis galima nustatyti molekulės energetinius lygmenis bei kitas chemines arba fizikines savybes (pvz., krūvio pasiskirstymą, laidumą, optinius spektrus).

## Elektroninė struktūra

Kvantinės chemijos skaičiavimai dažniausiai pradedami nuo atomų ar molekulių Šredingerio lygties (arba jos reliatyvistinės formos – Dirako lygties) su elektroniniu hamiltonianu sprendimo. Šis veiksmas dar vadinamas molekules **elektroninės struktūros** nustatymu. Galima teigti, kad molekules elektroninė struktūra iš esmės nulemia jos chemines savybes. Tikslų šios lygties sprendimą galima gauti tik vandenilio atomui. Kadangi visos kitos atominės ar molekulinės sistemos susideda iš didesnio nei 2 dalelių skaičiaus, jų Šredingerio lygčių sprendimui reikia taikyti apytikslius skaičiavimo metodus.
Dažniausiai naudojami supaprastinimai bei skaičiavimo metodai:
* Borno-Openheimerio aproksimacija
* Hartrio-Foko metodas
* Molekulinių orbitalių (MO) metodas – pagrįstas atominių orbitalių tiesinėmis kombinacijomis (AOTK)
* Valentinio ryšio metodas
* Tankio funkcionalo teorija

## Cheminė dinamika

Siekiant ištirti molekulių judėjimą reikia spręst Šredingerio lygtį su pilnu molekuliniu hamiltonianu. Tiesioginis šios lygties apskaičiavimas vadinamas kvantine molekuline dinamika. Tokie skaičiavimai yra labai brangus, taigi dažniausiai apsiribojama sistemų, sudarytų iš 3-6 atomų, apskaičiavimu.

## Išnašos
HBO

**Home Box Office** (trumpiau **HBO**) – JAV kabelinės televizijos tinklas, įkurtas 1965 m.; pirmosios transliacijos pradėtos 1972 m. lapkričio 8 d. Kanalas priklauso vienai didžiausių pasaulyje žiniasklaidos įmonei „Time Warner“, būstinė įsikūrusi Niujorke. 2011 m. duomenimis, HBO programa prieinama 28,2 mln. vartotojų Jungtinėse Valstijose, pagal šį rodiklį kanalas yra antras JAV, po Encore kanalo. Kanalas taip pat transliuojamas mažiausiai 151 šalyje visame pasaulyje.

HBO programą sudaro naujausi filmai, įvairaus pobūdžio TV serialai, dokumentika, bokso varžybos ir kt. Kanalas transliavo (transliuoja) tokius serialus, kaip „Sostų žaidimas“, „Tikras kraujas“, „Viela“, „Ramusis vandenynas“, „Karo vilkai. Desantininkai“, „Roma“, „Šešios pėdos po žeme“, „“, „Seksas ir miestas“, „Ozas“ ir daugelį kt.

## Istorija

Įmonę 1965 m. įkūrė Čarlzas Dolanas (*Charles Dolan*); tais pačiais metais 20 % įmonės akcijų įsigijo bendrovė „Time-Life“ (dabar „Time Warner“). 1972 m. pirmosios transliacijos dar buvo transliuojamos požeminiais signalais. 1975 m. HBO tapo pirmuoju pasaulyje palydovinės televizijos transliuotoju, po tiesioginės bokso mačo tarp Muhamedo Ali ir Džo Freizerio transliacijos iš palydovo. 1986 m. HBO pradėjo transliuoti užšifruotu signalu, taip leidžiant tik mokantiems klientams stebėti programas. HBO taip pat buvo pirmoji televizijos stotis, pradėjusi nemokamai transliuoti raiškiosios televizijos (HDTV) formatu kabeliniame tinkle.

## Kanalai

## Šaltiniai

## Nuorodos

* Oficiali svetainė (JAV versija)
* Oficiali svetainė (JK versija) 
* Korporacijos tinklalapis
Salajiras

**Salajiras** – Rusijos miestas Kemerovo srityje, Gurjevsko rajone, 10 km nuo Gurjevsko, 210 km nuo srities centro Kemerovo. Pavadinimas susijęs su greta esančiais Salajiro kalvagūbriais. Mieste gyvena 9,0 tūkst. žmonių (2010 m.).

Pagrindinė miesto įmonė – Salajiro kalnakasybos sodrinimo kombinatas. Palankios gamtinės sąlygos, graži supančių apylinkių gamta skatina turizmo vystymąsi .

## Istorija

Salajiro gyvenvietė įkurta 1626 m. prie upės Malaja Tolmovaja. XVIII a. šalia buvo atrasti sidabro telkiniai, kuriuos pradėta eksploatuoti 1780 m. Pramoniniu būdu pradėta perdirbti ir aukso, cinko ir kitų metalų rūdos.

Darbininkų gyvenvietės statusą įgijo 1932 m. miesto teises – 1941 m.

## Šaltiniai

 
## Nuorodos
* Salajiro miesto tinklalapis 
* Salajiras svetainėje „Moj gorod“
The Perfect Element I

**The Perfect Element I** – trečiasis progresyviojo metalo muzikos grupės Pain of Salvation studijinis albumas.

## Dainų sąrašas
# "Used" – 05:23
# "In the Flesh" – 08:36
# "Ashes" – 04:28
# "Morning on Earth" – 04:34
# "Idioglossia" – 08:30
# "Her Voices" – 07:57
# "Dedication" – 04:00
# "King of Loss" – 09:47
# "Reconciliation" – 04:24
# "Song for the Innocent" – 03:03
# "Falling" – 01:50
# "The Perfect Element" – 10:10

## Grupė
* Daniel Gildenlöw – vokalas, gitara
* Johan Hallgren – elektrinė gitara, vokalas
* Fredrik Hermansson – klavišiniai, pianinas
* Johan Langell – mušamieji
* Kristoffer Gildenlöw – bosinė gitara, vokalas
Demidas Pianda

**Demidas Sofonovičius Pianda** (*Демид Софонович Пянда*; mirė ~1637 m.) – rusų keliautojas, Sibiro tyrinėtojas, kaip manoma 1623 m. atradęs Lenos upę.

Apie keliautojo asmenybę beveik nežinoma nieko, net tikslus jo vardas – vieni šaltiniai įvardina kaip Demidą Sofonovičių, kiti kaip Pantelėjų Demidovičių. Apie Piandą daugiausia surinkta tik netiesioginė informacija, legendos. Piandos kelionės įrodymu laikomas 1624 m. Piandino žiemavietės paminėjimas dokumentuose.

1619 m. Pianda iš Jeniseisko ostrogo atvykęs į Mangazėją. Jis turėjęs pinigų, pasisamdęs 40 žmonių ir iš ten išvykęs į Turuchanską netoli Žemutinės Tunguskos žiočių. Ten beprekiaudamas kailiais iš vietinių gyventojų išgirdęs apie didelę upę į rytus nuo Tunguskos. Evenkai ją vadino *Elyu-ene* – „ilgąja upe“. Tiesa, jau 1611–1612 m. kazokai žinoję didelę upę rytuose, bet tai greičiausiai buvęs Amūras.

1620 m. Demido Piandos ekspedicija išvyko aukštyn Žemutinąja Tunguska. Pasiekę aukštupį rusai nebegalėjo greitai plaukti ir įkūrė Žemutinio Piandino žiemavietę. Ją kelis kartus nesėkmingai puolė tungusai. Likusią aukštupio atkarpą Pianda įveikė labai sunkiai, prie šios upės praleido dar dvi žiemas. Galiausiai jis pasiekė vos 20 km pločio pervalką tarp Tunguskos ir Lenos. 1923 m. jis jau plaukė didžiausia Sibiro upe. Keliautojai pasiekė jakutų žemes, bet pasuko atgal, nenorėdami žiemoti tarp nežinomos tautos žmonių. Pianda pasiekė patį Lenos aukštupį ir toliau žygiavo pėsčiomis į pietus per buriatų apgyvendintas stepes. Ekspedicija pasiekė Angaros upę, pasistatė naujas valtis ir išplaukė link Jensiejaus. 1624 m. Demidas Pianda užbaigė savo 8000 km ilgio ekspediciją Jeniseiske. Vėliau Pianda kartą paminėtas kazokų dokumentuose, bet apie tolesnį jo gyvenimą nieko nežinoma.
Revatiškiai

**Revatiškiai** (, nuo 1938 m. , 1945–1946 m. , nuo 1946 m. rugsėjo 7 d. ***Ajistai***, ) – gyvenvietė Kaliningrado srities šiaurinėje dalyje, Slavsko rajone, nuo 2008 m. birželio 30 d. Timiriazevo kaimo gyvenvietės kaimas.

## Istorija

Skalvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Lankos apskrities dvaras. 1947–2008 m. Zapovednojės apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
* Aistai foto-planeta.com
Vilniaus Statyba (2011)

**Vilniaus „Statyba“** – krepšinio klubas iš Vilniaus, rungtyniavęs Nacionalinėje krepšinio lygoje. Klubas įkurtas siekiant tęsti 1997 m. išnykusios Vilniaus Statybos komandos tradicijas. Klubas buvo įkurtas 2011 metais, tačiau nutraukė dalyvavimą čempionate po 2012-2013 sezono dėl užklupusių finansinių sunkumų.

## Istorija

Klubas buvo įkurtas 2011 m. ir tų pačių metų rugsėjo mėnesį priimtas į NKL pirmenybes. Komandos vyriausiuoju treneriu paskirtas patyręs vaikų ir jaunimo krepšinio specialistas Gintautas Regina. Naujai suburtos ekipos branduolį sudarė veteranas Mindaugas Budzinauskas bei jaunesni žaidėjai – iš Vilniaus Sakalų pasiskolintas įžaidėjas Ovidijus Varanauskas, gynėjas Tadas Rinkūnas, krašto puolėjai Eigirdas Žukauskas ir kapitonu paskirtas Remigijus Sugintas bei vidurio puolėjas Vitalijus Lukša.

Pirmąsias rungtynes Statyba sužaidė 2011 m. spalio 7 d. Molėtuose su Ežerūno kario komanda ir jose iškovojo pergalę 76 – 70. Pirmą NKL pirmenybių etapą Statybos komanda baigė surinkusi 15 pergalių ir patyrusi tiek pat nesėkmių bei pateko į silpnesnę, antrąją komandų grupę. Šioje per 14 rungtynių laimėjusi 10 kartų, Vilniaus ekipa užėmė pirmą vietą ir pateko į atkrintamasias varžybas. Aštuntfinalyje iki dviejų pergalių Statyba 2 – 1 nugalėjo Jonavos Triobet krepšininkus, ketvirtfinalyje 2 – 0 įveikė reguliariojo sezono nugalėtoją Radviliškio komandą ir pateko į Garliavoje vykusį finalo ketvertą. Jame Statyba pusfinalyje įveikė Kauno Žalgirio – Sabonio krepšinio centro komandą, tačiau finale nusileido kitai Kauno ekipai – LKKA Atletui.

2012/13 m. sezoną Statyba pradėjo dar kiek atjaunėjusi: į komandos trenerių štabą perėjo Mindaugas Budzinauskas, komandą paliko Aurimas Stakėnas ir Remigijus Sugintas. Išvykusius žaidėjus pakeitė Karolis Brusokas, Alvydas Žarskus bei Tautvydas Žioba, naujuoju komandos kapitonu paskirtas Vitalijus Lukša. Reguliariajame sezone ekipa per 34 mačus iškovojo 20 pergalių ir užėmė 8 vietą. Aštuntfinalio serijoje Statyba 2 – 0 nugalėjo Šarūno Marčiulionio krepšinio akademijos krepšininkus, o ketvirtfinalyje 2 – 1 nusileido reguliariojo sezono nugalėtojai Mažeikių ekipai.

## Klubo pasiekimai

## Sudėtis

## Nuorodos
* Oficiali komandos svetainė 

## Šaltiniai
Lisandras

**Lisandras** (mirė 395 pr. m. e., ) – spartiečių karvedys, vadovavęs Spartos flotilei Egospotamų mūšyje, įveikęs atėniečius ir privertęs juos kapituliuoti, taip laimėdamas Peloponeso karą.
Polimetalų rūda

**Polimetalų rūda** (, ) – tai kompleksinė rūda, kurios pagrindiniai komponentai yra švinas ir cinkas, kiti – varis, auksas, sidabras. kadmis, taip pat – bismutas, alavas, indis ir galis. Kai kuriose polimetalų rūdose pramoninę vertę  turi baritas, fluoritas bei sulfidinių mineralų siera. 

## Pagrindiniai mineralai

Pagrindiniai polimetalų rūdų mineralai: galenitas PbS, sfaleritas ZnS, piritas FeS2, chalkopiritas CuFeS2, arsenopiritas FeAsS, kasiteritas SnO2. Šiuo atveju varis dažniausiai randamas chalkopirite, sidabras ir bismutas – galenite, kadmis – sfalerite, auksas – laisvame būvyje arba nežymiais kiekiais pirite ir chalkopirite. Pramoninėse polimetalų kasyklose pagrindinių naudingų komponentų rūdose paprastai būna nuo kelių iki 10 % ir daugiau. 

## Susidarymas

Polimetalų rūdos formavimasis apėmė keletą geologinių epochų: nuo prekambro iki kainozojaus. Tai buvo kristalizcijos bei hidroterminiai procesai, kurie smarkiai įtakojo uolienų fizines ir chemines savybes, rūdų mineralų kokybinę sudėtį.

## Gavyba

Daugiausiai polimetalų rūdos išgaunama Kanadoje, Australijoje, JAV, Brazilijoje, Rusijoje, Kazachstane, Indijoje ir Airijoje. Rūda kasama atviruoju ir požeminiu būdu. Kasmet daugėja rūdos, iškasamos atviruoju būdu – tai sudaro apie 30 % bendros gavybos.

## Perdirbimas

Perdirbant rūdą gaunama dvi pagrindinės rūšys koncentratų, turinčių atitinkamai 40–70 % švino ir 40–60% cinko ir vario. Mechaninio sodrinimo procese sidabras patenka į švino koncentratą. Metalurginio proceso etape be pagrindinių išgaunami ir likę komponentai.

## Nuorodos

* Polimetalų rūda
*
Centrinė provincija (Zambija)

**Centrinė provincija** – viena iš dešimties Zambijos provicijų. Provincijos administracinis centras – Kabvė.

## Nacionaliniai parkai ir laukinės gamtos rezervatai
* Kafuė nacionalinis parkas – šalies didžiausias, dalis jo yra Pietų ir Šiaurės vakarų provincijose.
* Mėlynosios Lagūnos nacionalinis parkas ir šiaurinė Kafuė lygumų dalis.
* Kasankos nacionalinis parkas ir Bangveulu šlapynių pakraščiai.
* Rytinė provincijos dalis ribojasi su Pietų Luangvos nacionaliniu parku kuris yra Rytų provincijoje.
* Lunsemfvos ir Lukasašio upių slėniai.
* Lukangos pelkė.

## Apskritys
Centrinė provincija yra suskirstyta į 11 apskričių:
* Čibombo apskritis,
* Kabvės apskritis,
* Kapiri Mpošio apskritis,
* Mkuši apskritis,
* Mumbvos apskritis,
* Serendžės apskritis,
* Čisambos apskritis,
* Čitambo apskritis,
* Luano apskritis,
* Ngabvės apskritis,
* Šibujundžio apskritis.

## Šaltiniai
Čibombo apskritis

**Čibombo apskritis** yra viena iš Zambijos Centrinėje provincijoje esančių apskričių. 2000 m. apskrities gyventojų skaičius siekė 241 612 žmonių.
Administracinis centras – Čibombas, esantis tarp Lukangos pelkės vakaruose ir Luangva slėnio pakraščio vakaruose. Apskrityje taip pat yra dirbamos žemės Lusakos miesto šiaurėje.

## Šaltiniai
Šerlovaja Gora

**Šerlovaja Gora** () – miesto tipo gyvenvietė, esanti Rusijoje, Užbaikalės krašte, Borzjos rajone, ~20 km į šiaurės rytus nuo Borzjos. Pro gyvenvietę eina Čitos-Zabaikalsko kelias, už 6 km yra geležinkelio stotis prie linijos į Kiniją.

Šerlovaja Gora yra svarbus rusvųjų anglių gavybos centras (~6 mln. tonų per metus). Taip pat veikia duonos gamybos ir konditerijos įmonės. Yra 3 mokyklos, kultūros namai, 5 bibliotekos, 2 ligoninės.

## Istorija

Šerlovaja Gora pradėjo kurtis XVIII a. apylinkėse radus topazų, akvamarinų, turmalino telkinių, ir pradėjus šių brangakmenių gavybą. 1908 m. pradėta anglių, o 1932 m. – alavo rūdos gavyba. Dėl to gyvenvietė išaugo, 1938 m. gavo miesto tipo gyvenvietės statusą. 1995 m. išsekus alavui ir uždarius kasyklą, daug gyventojų persikėlė į Borzją.
Kabvės apskritis

**Kabvės apskritis** yra viena iš šešių Zambijos Centrinėje provincijoje esančių apskričių. Jos administracinis centras yra Kabvė. 2000 m. apskrities gyventojų skaičius siekė 176 758, o namų ūkių – 24 203.

## Išnašos
Piotras Beketovas

**Piotras Ivanovičius Beketovas** (*Пётр Иванович Бекетов*; gimė ~1600 m. – mirė ~1661 m.) – rusų keliautojas, Sibiro tyrinėtojas, kelių miestų įkūrėjas.

1624 m. įstojo tarnauti į kazokų šaulių būrį, 1627 m. nusiųstas į Sibirą. Kitais metais Jenisiejaus vaivados išsiųstas rinkti duoklės iš Užbaikalės buriatų. Jis buvo pirmasis rusas, įžengęs į Buriatiją. Ten Beketovas įkūrė Rybinsko ostrogą ir surinko daug duoklės iš buriatų.

1631 m. su būriu kazokų Piotras Beketovas išplaukė Lenos upe ir jos vidurupyje įkūrė Jakutsko ostrogą. Šis tapo svarbia baze rytų Sibiro tyrinėjimui. Beketovas išsiuntė kazokų būrius aukštyn Aldano upe ir žemyn Lena, kur jie įkūrė tvirtoves, rinko duoklę iš vietinių. 1640 m. Beketovas nugabeno surinktus mokesčius į Maskvą, gavo komandoro laipsnį ir paskirtas Jenisiejaus vaivada.

1641 m. keliautojas grįžo į Jeniseiską. 1652 m. jis surengė dar vieną ekspediciją į Buriatiją, ten įkūrė Irgenskio ostrogą bei žiemavietę prie Ingodos upės, kuri vėliau tapo Čitos gyvenviete. Beketovas su kitais kazokais dar įkūrė Nerčinsko ostrogą. 1655 m. Šilkos ostrogą apgulė buriatai, ir Beketovas buvo priverstas trauktis. 1661 m. Piotras Beketovas grįžo į Tobolską, ten susitiko su protopu Avakumu ir greičiausiai tais pačiais metais mirė.
Lusailas

**Lusailas** (‎‎) – Kataro miestas, išsidėstęs už 15 km į šiaurę nuo Dohos centro, šiaurinėje pakrantėje, Daajino savivaldybėje. Sudaro daugiausia gyvenamieji namai, prabangios vilos, sporto ir pramogų kompleksai. Yra Lusailo *Iconic* stadionas (2022 m.).

## Istorija
XX a. pr. Lusaile buvo šeicho Džasimo bin Muhamado al Tanio namai, o pats Lusailas buvo žvejų kaimas. Dabartinis miestas pradėtas statyti ir plėtoti 2005–2018 m.

## Sportas
* Lusail SC – futbolo klubas;

## Nuorodos
* Oficiali miesto svetainė
BlizzCon

**„BlizzCon“** – kasmetinis „Blizzard Entertainment“ organizuojamas kompiuterinių žaidimų renginys, skirtas trims pagrindinėms „Blizzard“ žaidimų serijoms: „WarCraft“, „Starcraft“ ir „Diablo“. Jame pristatomi nauji įmonės žaidimai ar jų dalys, vyksta įvairūs turnyrai – ne tik pačių žaidimų, bet ir kostiumų („cosplay“), poezijos konkursai ar panašiai. Paskutinę naktį vyksta koncertas, kuriame koncertuoja žymios grupės, pavyzdžiui, „The Offspring“, „Foo Fighters“ Ozzy Osbourne ar pačių „Blizzard“ muzikos grupė „Level 80 Elite Tauren Chieftains“. Nuo 2009 m. „BlizzCon“ tiesiogiai transliuojamas internetu.

## Statistika

## Šaltiniai

## Nuorodos
* Oficialus puslapis
Severouralskas

**Severouralskas** – Rusijos miestas Sverdlovsko srityje, rajono administracinis centras, įsikūręs prie Vagrano upės, už 440 km į šiaurę nuo srities centro Jekaterinburgo. Artimiausia geležinkelio stotis  už 8 km – Boksitai.

Severouralskas – boksitų kasybos ir perdirbimo pramonės miestas, turintis 31,1 tūkst. gyventojų (2010 m.). Miestą supa šachtininkų gyvenvietės.

## Geografija

Miestas pastatytas šiaurės Uralo kalnų rytinėje dalyje, plačiame slėnyje prie Obės baseinui priklausančių Vagrano ir Kolongo upių santakos. Apylinkėse dominuoja besidriekiančios kalvos, apaugusios spygliuočių mišku.

## Istorija

Miestas skaičiuoja savo istoriją nuo 1758 m., čia radus geležies bei vario rūdų telkinius ir įkūrus ***Petropavlovskio*** gyvenvietę. Vietiniai gyventojai taip pat užsiiminėjo aukso plovimu. 1908 m. čia buvo 624 gyventojai. 1931 m. rasti boksitų telkiniai. Naujoms statyboms kaip darbo jėga 1933 m. čia buvo perkelta iš daugelio TSRS vietų represuotų asmenų. 1944 m. Petropavlovskis pavadintas ***Severouralsku***, prie jo prijungta eilė kaimyninių gyvenviečių, suteiktos miesto teisės.

## Pramonė

Severouralskas - vienas iš stambiausių Rusijos boksitų pramonės centrų. 2006 m. jo šachtose iškasta 200 mln. t rūdos. Nors naudingųjų iškasenų telkiniai tėra išnaudoti 40 %, tačiau padidėjusios gavybos išlaidos dėl boksitų sunkėjančio prieinamumo mažina jų rentabilumą. Apylinkių boksitų rūdų sudėtyje esama iki 60 % aliuminio oksidų. Miesto pagrindinė įmonė – Šiaurės Uralo boksitų kasykla (*Северо-Уральский Бокситовый Рудник, СУБР*), kurią kontroliuoja *RUSAL*.

Miesto apylinkėse taip pat plėtojama geležies rūdos ir klinčių kasimo ir perdirbimo, statybinių medžiagų, miško pramonė. 

## Kultūra, švietimas

Mieste veikia 5 bendrojo lavinimo mokyklos, 11 darželių–lopšelių, mokykla–intenatas, meno ir dailės, profesinio mokymo mokyklos ir licėjai, tarpmokyklinis mokymo kombinatas. Taip pat atidarytas Uralo valstybinio universiteto filialas. Mieste yra kultūros klubai „Strojitel“, „Sovremennik“, kraštotyros muziejus, centrinė biblioteka. Iš kultūros paminklų pažymėtina šv. Petro ir Povilo cerkvė (1767 m.).

## Nuorodos
* Miesto tinklalapis 
* Severouralskas svetainėje „Moj gorod“
Šiaurės Rodezija

**Šiaurės Rodezija** – britų protektoratas dabartinėje Zambijoje. Įkurtas 1911 m. kaip neoficialus protektoratas, o oficialiai suformuotas 1924 m. Panaikintas 1964 m., paskelbus Zambijos nepriklausomybę. 1953–1963 m. laikotarpiu administruotas kaip Rodezijos ir Njasalendo Federacijos dalis.

## Raida
Zambijos teritoriją iki britų ekspansijos valdė atskiros afrikinės imperijos: Alujanos vakaruose, Msiri imperijos viduryje, Bembos šiaurėje ir Maravi rytuose. 1890–1891 m. visos šios valstybės pasirašė abejotinas sutartis su britais, leisdamos šiems vykdyti kalnakasybą mineralais turtingame krašte. Šiais klausimais rūpinosi Britų Pietų Afrikos kompanija. Jos kontroliuojamos sritys buvo padalintos į neformalius protektoratus. Vakarų Zambija buvo administruojama kaip Šiaurės vakarų Rodezija, o rytų Zambija kaip Šiaurės rytų Rodezija. 1911 m. šie neformalūs protektoratai buvo sujungti į vieną – Šiaurės Rodeziją, taip suformuojant dabartinės Zambijos teritoriją ir sienas.

1923 m. pasibaigus sutartims, buvo sprendžiamas Šiaurės Rodezijos likimas. Po metų oficialiai pripažinta kaip Britų protektoratas, čia paskirtas gubernatorius, sostine tapo Livingstonas. Tuo metu protektorato teritorijoje gyveno apie 4000 europiečių, kurie paėmė viso protektorato valdžią į rankas. Britai čia atrado milžiniškus vario klodus, ir išnaudojo vietos gyventojus kasyklose. Išnaudojimas ne kartą sukėlė juodaodžių streikus ir sukilimus.

Šie sukilimai ir afrikiečių sąmoningumo didėjimas lėmė vis didesnes nuolaidas vietos gyventojams. Jie formavo savo judėjimus, partijas. Svarbiausia jėga tapo Afrikos gerbūvio bendruomenių federacija, kuri išsikovojo tam tikrų teisių vietos gyventojams. Šiaurės Rodezija buvo viena pelningiausių ir pažangiausių Britanijos kolonijinių valdų.

1953 m. nuspręsta Šiaurės Rodeziją sujungti su gretimomis kolonijomis Pietų Rodezija ir Njasalendu, taip siekiant geriau paskirstyti turtą ir pelną. Taip buvo suformuotas Rodezija ir Njasalendas. Joje Šiaurės Rodezija išlaikė savo teritorijas kaip atskiras administracinis vienetas. Po 10 metų, t. y. 1963 m., ši federacija suiro, ir visos trys kolonijinės valdos formaliai buvo atkurtos. Tačiau jau 1964 m. Šiaurės Rodezija paskelbė nepriklausomybę kaip Zambija.

## Gubernatoriai
* 1924–1927 m. Herbert James Stanley,
* 1927–1932 m. James Crawford Maxwell,
* 1932–1934 m. Ronald Storrs,
* 1934–1938 m. Hubert Winthrop Young,
* 1938–1941 m. John Alexander Maybin,
* 1941–1947 m. Eubule John Waddington,
* 1947–1954 m. Gilbert Rennie,
* 1954–1959 m. Arthur Edward Trevor Benson,
* 1959–1964 m. Evelyn Dennison Hone.
Kukumbalis

**Kukumbalis** – Merkinės jaunimo etnokultūros klubas – jaunimo, gyvenančio, besimokančio, dirbančio Merkinėje arba gyvenančio Dzūkijos nacionalinio parko teritorijoje, savanoriškas susivienijimas, sudarytas siekiant giliau pažinti Dzūkijos etninę kultūrą. Savo veiklą pradėjo 2000 metais. Klubo vadovė Rita Černiauskienė.

Kolektyvas pavadintas pagal vietinę pievą ir upelį, vadinamą Kukumbaliu („kukų bala, t. y. bala, kur gyvena kukai, velniai“).

## Diskografija
* „Merkinės dainos ir šokiai“ (CD, 2002 m.)
* „An marelių kraštelio“ (CD, 2005 m.)
*V. Martinaičio "Bruknelė" (Eiliuota paaka, 2008 m.)
* „Dainuoja Kukumbalis“ (CD, 2011 m.)
*"Ragana" (CD, 2011 m.)
*"Devynios žolelės" (CD, 2019 m.)
*"Gilšė" (V. Krėvės kūrinio motyvais, 2020 m.)

## Bibliografija

* „Merkinės lopšinės ir žaidimai“ (2007 m.)
*"Kukumbalio Rasos" (2012 m.)

## Nuorodos
* Kukumbalis.lt